google/wiki40b huggingface dataset:
Olaf Peder Monrad

Biografi

Tok teologisk embedseksamen 1873 ved Universitetet i Christiania (Oslo) og studerte derefter et års tid i København estetikk og kunsthistorie. 1874—79 var han res. kapellan hos sognepresten i Gran på Hadeland, ble 1879 utnevnt til sogneprest til Sandø på Sunnmøre, hvor han var til 1884, da han ble sogneprest til Vang i Valdres. 1890-1902 var han res. kapellan til Sigdal.
Derefter bodde han i København, syslet med frie studier, særlig i religionsfilosofi, samt med egne litterære arbeider. I mange år var han medarbeider i det tyske, kirkelig-religiøse, kulturprotestantiske tidsskriftet «Die Christliche Welt». Monrad har utgitt endel bøker m.v., deriblant diktsamlingen «Norges Dag. Aaben Redegjørelse til min Ven Folkehøiskolaren» , minneskriftet «En liden Krands til Luthers Minde (i Anledning af 400-Aarsfesten)»  samt to biografier, over (1) «Biskop Johan Christian Heuch skildret som personlighed» og, kun på tysk, (2) «Sören Kierkegaard. Sein Leben und sein Werk», Jena 1909, som i sin tid nådde et stort publikum i Tyskland.
Ved siden af sine litterære sysler var Monrad en meget benyttet foredragsholder rundt i Skandinavia. I sine populærvidenskapelige foredrag gjorde han mye for å gjøre et nordisk publikum kjent med åndsstrømninger og personligheter i Norge.
Den 4. parallell

Innhold

Seriens hovedperson Emma Thomas er en norsk tenåring bosatt i Nevada, USA. Hennes far kvantefysikeren Haakon Olav arbeider ved et militært forskningssenter ved Homey Airport, bedre kjent som Area 51. Det avsløres tidlig i første bok at han forsket på mange verdener-teorien.
Etter en bilulykke der begge foreldrene dør våkner Emma fra koma, hardt skadet og med delvis hukommelsestap. Onkelen Harry, lillebroren, sykehuspersonalet og andre oppfører seg merkelig, tildels fiendtlig mot henne. Emma blir fortalt at hun har en hjerneskade, og begynner tvile på om de skremmende episodene hun etterhvert opplever kan være virkelige. Den første boken i serien er strukturert som en thriller, mens den andre har en post-apokalyptisk setting.
Science fiction-temaet parallelle verdener og muligheten for at individer kan kommunisere eller bevege seg mellom disse danner seriens røde tråd. De to første bøkene har dessuten bærende motiv bygd over teoretiske eller lite forståtte naturvitenskapelige prosesser. Bok 1 bygger på Lasarus-syndromet (at klinisk døde spontant restarter blodsirkulasjonen og våkner til live), mens bok 2 bygger på en Carrington-hendelse (teoretisk mulighet for at en solstorm kan slå ut all elektronikk på Jorden, navngitt etter Richard Carringtons observasjon av historiens hittil kraftigste registrerte solstorm i 1859). Bok 3 er lagt til en verden med en alternativ historie, hvor Aksemaktene vant andre verdenskrig og USA er delt mellom Tyskland og Japan. I bok 4 veves tidsreiser inn i plottet.
Leopold Koželuh

Liv og virke

Den første musikkundervisningen fikk Koželuh av Anton Kubík i hjembyen Velvary, senere av sin eldre fetter Jan Antonín Koželuh. Etter et semester på jusstudium, hoppet Koželuh av og satset alt på musikken.
Han debuterte i 1771 med en ballett ved Nasjonalteateret i Praha. De neste sju årene skrev Koželuh omtrent 25 verk for Nasjonalteateret. I 1778 reiste han til Wien og var sannsynligvis elev hos Johann Georg Albrechtsberger en kort tid.
Koželuh ble raskt en feiret pianist. Det keiserlige hoffet tiltrodde ham oppgaven som lærer for erkehertuginne Maria Elisabeth, datter av keiserinne Maria Teresia, etter Georg Christoph Wagenseil. Etter Mozarts død i 1792 ble Koželuhkammer livsvarig kapellmester og hoffkomponist. Enkelte elever, som den blinde pianisten Maria Theresia Paradis, gav han privatundervisning i hjemmet.
I sin levetid ble Koželuh anerkjent over hele Europa, men i sine siste leveår ble han hyppig angrepet for en overdrevet stor produksjon. Mozart og Ludwig van Beethovens negative omtaler er fortsatt ikke glemt. Likevel viser Koželuhs beste verk trekk av musikkspråket til Beethoven og Franz Schubert, faktisk ble enkelte av verkene hans i lengre tid tilskrevet Beethoven.

Verk

Koželuh etterlot seg om lag 400 komposisjoner, deriblant rundt 30 symfonier og 22 klaverkonserter, to klarinettkonserter, én trompetkonsert, 24 sonater for klaver og fiolin, 63 klavertrioer, to oratorier, ni kantater og noe kirkemusikk. Av seks operaer og balletter er bare en opera bevart.
Nasjonalt kompetansesenter for kultur, helse og omsorg

Nasjonalt kompetansesenter for kultur, helse og omsorg er et norsk senter som skal støtte forskningsmiljøer, utdanningsinstitusjoner, helseforetak og kommuner. Det ble etablert i Levanger 1. juli 2014. Senteret skal bidra til at kulturelle virkemidler innen daglig pleie og omsorgsarbeid utvikles og benyttes. Senteret er oppdelt i områdene forskning, utdanning og praksis, og skal fungere som et samlingspunkt innen kultur og helse i Norge.
HUNT forskningssenter ved Norges teknisk-naturvitenskapelige universitet, Helse Nord-Trøndelag HF, Levanger kommune, Nord-Trøndelag fylkeskommune og Nord universitet administrerer tiltaket. Nasjonalt kompetansesenter for kultur, helse og omsorg er forankret i Morgendagens omsorg, lagt inn i Omsorgsplan 2020. Senteret finansieres av Helsedirektoratet.
Kompetansesenteret er én av fire aktører i opplæringsprogrammet «Musikkbasert miljøbehandling» for ansatte og ledere i helse- og omsorgssektoren.
Lillomarkskapellet

Historie

Klokkestolen ble flyttet fra Lilleborg menighets gamle sognekirke i Holsts gate 3, i 1966. Fundamentet til klokkestøpulen er fortsatt bevart ved Holsts gate.
Boston University Linux

Boston University Linux er en tidligere Linuxdistribusjon fra USA som var basert på CentOS. Distribusjonen ble utviklet på Boston University, og var basert på nettverksinstallasjon, Kerberor autentifisering, sikkerhet, filsystemet OpenAFS og ekstra applikasjoner.
Distribusjonen benyttet vindusbehandleren Wmaker i tillegg til  skrivebordsmiljøene GNOME, KDE og Xfce. Distribusjonen støttet datamaskinarkitekturen 32-biter x86 og x86-64.
Versjon 3.0 ble lansert 5. juni 2003. Versjon 5.4 ble lansert 3. februar 2010.
Ho Bugt

Ho Bugt er ei bukt på vestkysten av Jylland. Den er cirka 50 km² og utgjør den nordlige enden av Vadehavet. Den ligger mellom Skallingen i sørvest, Ho i vest, Oksbøl i nord og Hjerting i øst. Lengst nordøst i bukta ligger munningen til Varde Å. 
Sør i bukta ligger øya Langli omgitt av store sandflater. Ved fjære sjø går en såkalt ebbevei mot nord til halvøya Nyeng, sør for Ho.
Som en del av Vadehavet er Ho bugt et internasjonalt naturbeskyttelsesområde under Natura 2000-nettverket, og også Ramsarområde og EU-habitatområde.
Navnet går tilbake til cirka 1325 da det var Hoo, som kommer av et gammelt dansk ord for «trau». Området var tidlig blant de tettest befolkede områdene i Vestjylland, ettersom bukta ga ly for både frakt- og fiskebåter.  
Det var i 1941 store planer om gjenvinning av land i Ho Bugt, hvor man skulle gjøre Langli landfast og gjenvinne et areal på 1550 hektar. Prosjektet ble imidlertid skrinlagt da man fryktet en tilsanding av skipsleden inn til Esbjerg.
Gilligan's Island

Handling

Charterbåten SS «Minnow», med et mannskap på to og fem passasjerer, reiser på en tre timers tur fra Honolulu, men havner i en tropisk storm og blir skipbrudden på en øde øy et sted i Stillehavet. De fleste episodene omhandler konfliktene mellom rollefigurene, samt deres mislykkede forsøk på å komme seg bort fra øyen.
Kunst og håndverk

Kunst og håndverk er et praktisk estetisk fag som er et obligatorisk på barne- og ungdomsskolen, og som tilbys som grunnstudium (60 studiepoeng) ved enkelte høyskoler og universitet.

Beskrivelse av skolefaget

Faget kunst og håndverk handler om menneskets skapende arbeid i kunst, arkitektur, design, håndverk, kunsthåndverk, duodji og folkelige uttrykksformer. Faget er et kunst- og kulturfag, et erkjennelses- og danningsfag og et uttrykks- og kommunikasjonsfag. Praktisk skapende arbeid utgjør hovedtyngden i kunst og håndverk.
Neopetaliidae

Utseende

En middelsstor til stor øyenstikker. Kroppen er ganske sterkt hårete, særlig er det påfallende kvaster av lange, svarte hår på ryggsiden av bakkroppsledd 5-8. Fasettøynene møtes i et punkt i pannen. Vingene har fire rødlige flekker lanmgs framkanten. Hannens bein har korte kjøler på alle legger. Hunnen har redusert eggleggingsrør (ovipositor). Larven er kraftig med et stort, firkantet hode og nyreformede fasettøyne. Kroppen er spredt kledt med nokså lange hår. Beina er temmelig korte og kraftige. Vingeknoppene er små og ligger parallelt.

Levevis

Larvene finnes i vannsig fra kilder, dammer med silt-dekt bunn og små bekker i skog.
Denne arten har en vek, flagrende flukt.

Utbredelse

Neopetalia punctata er bare kjent fra det sørlige Chile og Argentina.
Tmeticus nigriceps

Utseende

Tmeticus nigriceps er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Milon 11

Milon 11 er en eiendom i Milon-kvartalet i Gamla stan i Stockholm som ble oppført mellom 1907 og 1912 ved Skandinaviska kreditaktiebolaget, og hvor Forum för levande historia i dag har utstillingslokaler.

Historie

Bygningen med adresse Stora Nygatan 10-12 ble egentelig prosjektert av Industrikreditaktiebolaget som et tilbygg til hovedkontoret i samme kvartal på Munkbron 9. I 1907 fusjonerte Industrikreditaktiebolaget med Skandinaviska kreditaktiebolaget under sistnevntes navn, og overtok også eiendommen. Skandinaviska kredit fullførte de påbegynte planene og lot arkitekt Erik Josephson tegne det nye bankhuset. 
Mot Stora Nygatan vender store glassdekte karnapp-partier i fire etasjer mellom bygningens skjelettkonstruksjon. De kraftige søylene i rød vätögranitt låner sine stiliserte former fra doriske og egyptiske motiv. I bakgården mellom de to bankhusene ble det oppført en ny glassdekket bankhall.
I slutten av 1910-årene ble lokalene overtatt av den nyetablerte Svenska Lantmännens Bank som holdt til i lokalene til de flyttet til Norrmalmstorg. Bygningen har deretter blant annet blitt brukt som postkontor og fungerer i dag som utstillingslokaler for institusjonen Forum för levande historia. Av det opprinnelige interiøret er kun noe stukkatur i taket bevart.
Sébastien Pocognoli

Landslaget

30. mai 2008 fikk han sin første landskamp for Belgia mot Italia.
Meigu

Meigu (kinesisk: 美姑县; pinyin: Měigū Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 166 306.
Europalekene

Europalekene er en internasjonal multisportkonkurranse som ble lansert av Comités Olympiques Européens under deres 41. generalforsamling i Roma 8. desember 2012. Den første utgaven avholdes i Aserbajdsjans hovedstad Baku i 2015, og lekene er planlagt arrangert hvert fjerde år.
Det er land fra Europa som deltar i mesterskapet. Dermed arrangeres det nå leker i alle kontinentene, etter Asialekene, Panafrikanske leker, Panamerikanske leker og Stillehavslekene.
Turið Torkilsdóttir

I populærkulturen

Folk metal-bandet Týr utga en sang kalt «Turið Torkilsdóttir» på albumet By the Light of the Northern Star i 2009.
Shigetoshi Hasebe

Karriere

Shigetoshi Hasebe startet sin profesjonelle karriere i Verdy Kawasaki i 1994. Han har også spilt for Kawasaki Frontale, Vissel Kobe og JEF United Ichihara.
Klovn (sesong 1)

Episode 4

«Dalai lama» ble først sendt 28. februar 2005
Frank og Casper planlegger et program om Dalai Lama. Samtidig får Frank og Mia besøk av en av Mias gamle venninner som viser seg å være prostituert.

Episode 8

«Str.44» ble først sendt 28. mars 2005

Episode 10

«Farvel igen mor» ble først sendt 11. april 2005
Zitella

Utseende

Ganske små (3 - 4 millimeter), avlange, litt flate, blanke, mørke praktbiller. Hodet er avrundet, så bredt som pronotum, som er firkantet, noe bredere enn langt. Dekkvingene er smale, en tanke innbuktet bak roten. Oversiden er nokså tett og kraftig punktert.

Utbredelse

Slekten er utbredt i det sentrale og sørlige Afrika.
Stryken

Stryken er en gard og ei grend ved sørenden av Harestuvatnet i Lunner kommune, Oppland fylke. Tettstedet ligger ved riksvei 4 og er et stoppested på Gjøvikbanen. Det er utgangspunkt for turer i Nordmarka og Romeriksåsene både om sommeren og vinteren.
Det var harde kamper ved Stryken gård under det tyske felttoget i april 1940.
SYN flood

SYN flooding er et begrep som brukes innenfor datasikkerhet om en form for tjenestenektangrep. Under angrepet sender angriperen en serie med SYN-forespørsler mot et datasystem, slik at datasystemet forbruker så mange tjenerressurser at det blir fullstendig inaktivt overfor legitim trafikk.
Abycendaua

Utseende

En middelsstor, avlang, matt, gulaktig og brunsvart trebukk. Antennene er noe kortere enn kroppen, det tredje og fjerde leddet er påfallende kledte med svarte hår. Pronotum har rundede sider, brunsvart i midten med bredt blekgule sidekanter. Dekkvingene er jevnbrede, brunsvarte med et bredt, blekgult tverrbånd. Det går en skarp lengdelist fra "skulderen" mot vingespissen.

Utbredelse

Arten er bare kjent fra Colombia.
Hjemfall

Hjemfall i Norge

I europeisk sammenheng er det et særtrekk at norsk lov tillater privat eierskap av fallrettigheter. Hjemfall er en del av de norske konsesjonslovene, innført for å hindre at utenlandsk storkapital fikk kontroll over den norske vannkraften. Hjemfallsrett ble innført i Norge i 1909 og skapte stor strid. I 1918 fastsatte Norges Høyesterett ved plenumsdom at hjemfallsretten ikke var grunnlovsstridig.
Hjemfallsordningen for vannkraftproduksjon i Norge er en regel om at eierskapet går vederlagsfritt tilbake til staten ved endt konsesjonsperiode. Konsesjonsperioden var fra 1917 maksimalt 50 år, utvidet til 60 år i 1969, og fra 2007 igjen utvidet til 75 år. Denne regelen gjelder kun for private eiere, mens kommunale og fylkeskommunale eiere ikke har noen tilbakeleveringsplikt.
I 2001 skrev ESA et brev om at hjemfallsretten var i strid med EØS-avtalens artikkel 31 om etableringsrett og artikkel 40 om kapitalbevegelighet. Regjeringens svar var at forvaltningen av norske naturressurser faller utenfor EØS-avtalens virkeområde. Likevel ble det igangsatt en offentlig utredning, ferdigstilt i 2004.
I juni 2007 fastslo EFTA-domstolen at forskjellsbehandling av offentlige og private vannkrafteiere var i strid med EØS-reglene. I august 2007 vedtok regjeringen en provisorisk anordning for å bringe hjemfallsordningen i samsvar med dommen i EFTA-domstolen og EØS-avtalen, inntil Stortinget kan foreta de nødvendige lovendringer. I anordningen videreføres det grunnleggende prinsippet om offentlig eierskap til landets vannkraftressurser på statlig, fylkeskommunalt og kommunalt nivå. Det vil ikke lenger bli gitt konsesjoner til private for erverv av vannfall og kraftverk, men private kan fortsatt eie inntil en tredjedel av offentlig eide vannkraftverk.
BLNO for menn

BLNO er den øverste basketballserien for herrer i Norge. BLNO ble startet høsten 2000 etter mønster fra lignende ligaer blant annet i USA (NBA) og Sverige (Basketligan). Det ble satt strenge krav til lagene, blant annet til økonomi, et visst antall heltidsansatte, et visst antall utlendinger, en ungdomsavdeling med en viss standard etc., samtidig som ligaen ble gjort uavhengig av resten av ligasystemet, slik at det ikke lenger ville være noen automatikk i opprykk til eller nedrykk fra serien. 
Etter mye entusiasme og en god del mediedekning de første par sesongene, blant annet i TV 2, har ligaen nå begynt å modifisere egne krav etter at flere lag har trukket seg på grunn av økonomiske problemer og en synkende interesse i media – om enn ikke på tribunen, hvor tilskuerantallet stadig er jevnt høyt.
BLNO-klubben Harstad Vikings begjærte seg konkurs 12. mai 2009. Harstad Basketballklubb, som Harstad Vikings hadde sitt utspring fra, fikk 6. juni 2009 lisens til å spille i BLNO sesongen 2009/10.

BLNO-rekorder

Ved oppstarten av BLNO i 2000 så man en ny mulighet i forhold til å ha oppdaterte rekorder både for individuelle prestasjoer og lagprestasjoner.
Postcode Address File

Postcode Address File (PAF) er en oversikt over alle postadresser i Storbritannia, som vedlikeholdes og formidles mot lisensavgift av Royal Mail. PAF inneholder pr. januar 2007 over 27 millioner postadresser.
Filen kan kjøpes på flere forskjellige digitale medier, og det er også utviklet programvare av Royal Mail og av tredjepart for å behandle dataene.
I tillegg til å bruke filen for å få korrekt adressering, er det mange selskaper som bruker den til andre formål, som utregning av forsikringspremier der risikoen er avhengig av bosted, markedsføring, statistikk og annet.
Royal Mail er klar over og sier fra om at PAF inneholder feil, dels på grunn av feiltasting/feilinnlesning, og dels på grunn av at det kan gå en tid før nye adresser blir innlemmet, spesielt ved større utbyggingsprosjekter. Dette har ført til problemer for en del mennesker, fordi mange selskaper til tross for advarsler antar at PAF ikke inneholder feil, og derfor nekter å opprette kundeforhold med personer som oppgir avvikende adresser.
Arbejdsmarkedsstyrelsen

Arbejdsmarkedsstyrelsen er en etat under Beskæftigelsesministeriet som har det overordnede ansvar for utførelsen av og oppfølgningen på den sysselsettingspolitiske innsatsen i Danmarks regioner og kommuner. Målet for Arbejdsmarkedsstyrelsen er å medvirke til å skape et smidig og velfungerende arbeidsmarked.
Arbejdsmarkedsstyrelsen ble opprettet i 1989 gjennom en sammenslåing av Arbejdsdirektoratet (opprettet 1907) og Direktoratet for Arbejdsmarkedsuddannelserne (opprettet 1976). Etaten gjennomfører i dag sitt arbeide i samarbeide med de fire beskæftigelsesregioner (Nordjylland, Midtjylland, Syddanmark samt Hovedstaden og Sjælland) som ble opprettet i 2003.
Etaten har 332 medarbeidere. Direktør er Marie Hansen.
Mörsil

Mörsil er et tettsted i Åre kommune i Jämtlands län i landskapet Jämtland i Sverige. I 2010 hadde tettstedet 686 innbyggere.
Sveriges første sanatorium ble innviet i Mörsil i 1891. Sanatoriet med tilhørende park ble etablert etter tysk forbilde, og anlegget, som er delvis bevart, bestod av flere bygninger – bl.a. hovedbygning, badehus og legevilla – - som ble bundet samen av et åpen parklandskap med bjørkealléer, grusganger, hager og frittvoksende trær. 
Siden kommunesammenslåingen og industrinedlegging på 1970-tallet har samfunnet stagnert, og mange pendler til turistanlegg i fjellet eller til Östersund. Det finnes et lite privat og offentlig servicetilbud, blant annet grunnskole, bibliotek, matvarebutikk, bensinstasjon, bank m.m.
Xuthelater

Utseende

En liten til middelsstor (7 - 11 millimeter), slank, blank, brunsvart smeller, pronotums bakhjørner brungule. Antennene er middels lange og tynne, litt sagtakkede. Pronotum er betydelig lengre enn bredt, bakhjørnene spisst tilbaketrukne. Dekkvingene har fine punktrader.

Levevis

Larvene lever trolig i råtten, død ved.

Utbredelse

Arten er bare kjent fra New South Wales.
Grand Theft Auto IV: The Lost and Damned

Grand Theft Auto IV: The Lost and Damned er den første av to planlagte episodiske utvidelsespakker utviklet for Xbox 360-versjonen av videospillet Grand Theft Auto IV, utviklet av Rockstar North. Spillet ble utgitt 17. februar 2009 av Rockstar Games.
Salg, service og sikkerhet

Salg, Service og Sikkerhet er et VG2 (2. års) programfag i den norske videregående skolen. Programfaget følger utdanningsprogrammet Service og samferdsel. For å kunne gå opp til fagprøve må man etter et år med dette faget gå to år som lærling i en bedrift. Man kan også få generell studiekompetanse ved å gå 3. påbyggningsår etter VG2 Salg, Service og Sikkerhet.
Barbados under VM i friidrett 2017

Resultater

Resultatene var som følger:
Beizhen

Beizhen (kinesisk: 北镇; pinyin: Běizhèn) er et byfylke i byprefekturet Jinzhou i Liaoning i Folkerepublikken Kina.
Befolkningen var på 532 945 innbyggere i 1999.

Samferdsel

Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Annihilation

Bakgrunn

Inspirasjonen for Annihilation og «Southern Reach»-trilogien var en 14 kilometer lang fottur gjennom St. Marks National Wildlife Refuge i Nordvest-Florida. Mange av dyrene og vegetasjonen som VanderMeer så på denne turen gjennom de siste 17 årene dukket opp i romanen. Han har uttalt at en dag håper han å gjøre en «merkelig natur»-antologi i tillegg.
I mars 2014 besøkte VanderMeer fyret St. Marks Lighthouse, som gav inspirasjon til én av scenene i Annihilation.

Film

Den amerikanske filmen Annihilation (2018) av Alex Garland er basert på boken.
U-mygg

Utseende

U-myggene ligner små stankelbein, men kan skilles fra disse på vingeårenettet, og på at antennene som er lange og svært tynne. De kan også ligne stikkmygg, men i motsetning til disse mangler de skjell på kropp og vinger. 
Hodet er lite, og punktøyne (ocelli) mangler. Antennene er lange og består av 16 ledd. Thorax er høyet hvelvet, bakkroppen og beina er lange og tynne. 
Larvene er lange og slanke, beinløse, med en tydelig hodekapsel, og holder vanligvis kroppen i U-form.

Levevis

Larvene, som lever av å filtrere matpartikler fra vannet, finnes frittsvømmende i ulike ferskvann. Slekten Dixa lever i rennende vann, mens slekten Dixella finnes i stillestående eller svakt rennende vann. 
De voksne insektene, som ikke tar næring til seg, flyr dårlig og blir oftest funnet nær vann.
ISO 3307

ISO 3307 er erstattet av ISO-standarden ISO 8601. Notasjon for tidspunkt var opprinnelig spesifisert i ISO 3307. Standarden ble utgitt i 1975.